REGLAMENT HOTEL D'ASSOCIACIONS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3616)
  + [Valencià](/va/acuerdo/3616)






Selector de idioma

Leer

* [Español](/es/acuerdo/3616)
* [Valencià](/va/acuerdo/3616)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT HOTEL D'ASSOCIACIONS[Butlletí Oficial Universitat d'Alacant](/ca/Publicacion)
=======================================================================================

Secretaria General

Butlletí Oficial Universitat d'Alacant





REGLAMENT HOTEL D'ASSOCIACIONS

Data d'aprovació
:   01/03/2016

Data de publicació
:   02/03/2016

Òrgan competent
:   Vicerectora d'Estudiants

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3616.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3616)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3616)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT HOTEL D'ASSOCIACIONS&url=https://www.boua.ua.es/va/acuerdo/3616)

**Títol:** REGLAMENT HOTEL D'ASSOCIACIONS

**Secció:** DISPOSICIONS GENERALS

**Òrgan:** Vicerectora d'Estudiants

**Data d'aprovació:** dimarts, 1 de març de 2016

REGLAMENT HOTEL D’ASSOCIACIONS

PREÀMBUL:

Amb aquest reglament es regula el funcionament de l’Hotel d’Associacions adscrit al Consell d’Estudiants que acollirà aquelles associacions estudiantils registrades a la Universitat d’Alacant que així ho sol·liciten, com estableix l’article 27 del Reglament de Règim Intern del Consell d’Estudiants de la Universitat d’Alacant, i les dota, en la mesura dels possibles, dels mitjans que es creguen necessaris per al seu funcionament.

Article 1r. Objectiu.

L’Hotel d’Associacions és un servei que s’ofereix a través del Consell d’Estudiants i que té com a objectiu donar suport logístic, emplaçament i recursos a aquelles associacions d’estudiants que complisquen amb els requisits continguts en aquest reglament i que es troben registrades a la Universitat d’Alacant.

Article 2n. Nomenament, mandat de la direcció de l’Hotel.

L’Hotel d’Associacions tindrà un director o directora el nomenament de la qual i mandat es regirà pel que disposa el Reglament de Règim Intern del Consell d’Estudiants.

Article 3r. Funcions.

Són funcions de la direcció de l’Hotel d’Associacions:

* Impulsar i potenciar l’associacionisme a la Universitat d’Alacant i l’ús de l’Hotel d’Associacions.
* Cooperar amb les associacions inscrites en la realització de les seues finalitats, respectant les vies establides.
* Respectar i aplicar aquest reglament.
* Retre compte de la tasca i les gestions que fan al capdavant de l’Hotel a la Comissió Permanent del Consell d’Estudiants.
* Proposar a la Comissió Permanent les despeses necessàries per al bon funcionament de l’Hotel d’Associacions.
* Fomentar la realització d’activitats entre el Consell d’Estudiants i les associacions. També amb les respectives Delegacions d’Estudiants.
* Fer una memòria semestral de les activitats i les gestions fetes a l’Hotel d’Associacions.
* Qualsevol altra funció que s’encomane per la Comissió Permanent del Consell d’Estudiants.

Article 4t. Requisits per a l’entrada a l’Hotel d’Associacions.

Les associacions d’estudiants que demanden ser usuàries de l’Hotel d’Associacions, com també sol·licitar la resta de prestacions que ofereix el Consell d’Estudiants hauran d’estar legalment constituïdes i registrades a la Universitat d’Alacant.

El seu objectiu social haurà de tenir una relació directa amb les finalitats perseguides per la Universitat i estar vinculat amb l’alumnat de la Universitat d’Alacant, i serà condició imprescindible que un mínim d’un quart de l’òrgan de representació siguen estudiants de la Universitat d’Alacant

Es valorarà molt positivament l’aval o els avals d’una delegació o de diverses de Facultat o Escola de la Universitat d’Alacant per a la inclusió de l’associació en l’Hotel d’Associacions del Consell d’Estudiants.

En tot cas, la sol·licitud d’accés la resoldrà la Comissió Permanent del Consell d’Estudiants.

Article 5è. Sol·licitud d’inscripció a l’Hotel d’Associacions:

La sol·licitud haurà de fer-se per escrit, ja siga en paper o telemàticament, que caldrà presentar davant de la Secretaria del Consell d’Estudiants, a l’atenció de la Presidència del Consell d’Estudiants. Haurà d’estar acompanyada dels documents que s’indiquen a continuació:

1. Formulari d’inscripció i serveis sol·licitats facilitat per la secretària del Consell d’Estudiants.
2. Fotocòpia del registre de l’associació a la Universitat d’Alacant.
3. Relació d’estudiants de l’associació amb vinculació a la Universitat d’Alacant (carrera que cursa, curs, etc.) i el càrrec orgànic que té en l’associació.
4. Aval, si n’hi ha, d’una o de diverses delegacions de centre de la Universitat d’Alacant.

Les dades a què fa referència el punt 3 hauran d’actualitzar-se anualment per l’associació i hauran de facilitar-se al Consell d’Estudiants.

Article 6è. Resolució de la sol·licitud.

La Comissió Permanent resoldrà amb la major brevetat possible, la sol·licitud per majoria simple dels membres en un termini màxim de tres mesos, i comunicarà la resolució de la sol·licitud a través de la direcció de l’Hotel.

Una vegada resolta la sol·licitud, aquesta serà lliurada amb tots els documents annexos a la secretaria administrativa del Consell d’Estudiants perquè la custodien. A més es farà una còpia d’aquests documents, per a incorporar-los a l’acta de sessió corresponent de la Comissió Permanent.

Article 7è. Serveis permanents que ofereix l’Hotel d’Associacions i drets dels usuaris.

Juntament amb la sol·licitud d’inscripció en l’Hotel d’Associacions podran sol·licitar les prestacions següents mentre dure la seua permanència en l’Hotel que podran sol·licitar-los alhora o quan les associacions ho necessiten:

7.1. Publicitat en pàgina web, xarxes socials i emissió d’anuncis en Campus Virtual: L’associació podrà publicitar qualsevol activitat que faça a través de la pàgina i les xarxes socials del Consell d’Estudiants i emetre anuncis en Campus Virtual sobre la tasca que fa. Cada anunci serà supervisat i autoritzat per la direcció de l’Hotel d’Associacions que vetlarà per la utilització correcta del sistema i evitarà la publicació de qualsevol missatge ofensiu o inadequat.

7.2. Publicitat en els taulers d’anuncis físics del Consell d’Estudiants: L’associació podrà exposar cartells en els taulers d’anuncis de la Universitat d’Alacant habilitats per al Consell d’Estudiants. Per a açò, l’associació lliurarà el cartell corresponent al personal administratiu del Consell que serà l’encarregat de penjar el cartell corresponent, una vegada supervisat per la direcció de l’Hotel d’Associacions.

7.3. Servei de recepció postal: Hi haurà un servei de recepció postal mentre dure la permanència d’aquestes en l’Hotel d’associacions per a totes les associacions inscrites que ho sol·liciten.

El servei consistirà en el següent:

* Les associacions inscrites podran establir el domicili social a l’Hotel d’Associacions del Consell d’Estudiants.
* Les cartes o qualsevol servei postal que reben aquestes serà arreplegat per la secretaria administrativa del Consell d’Estudiants que dipositarà les cartes en la bústia assignada a l’associació corresponent.
* Els representants de l’associació corresponent facilitats al Consell d’Estudiants (article 5.3) estaran legitimats per a retirar les cartes que hagen sigut dipositades en la bústia corresponent.

7.4. Servei de caseller i magatzem: Les associacions podran sol·licitar un caseller per a dipositar objectes de l’associació. A més amb caràcter extraordinari, podran sol·licitar l’emmagatzematge d’objectes en el soterrani de l’Hotel d’Associacions.

Article 8è. Serveis temporals que ofereix l’Hotel d’Associacions i drets dels usuaris.

Les associacions inscrites en Hotel d’Associacions del Consell d’Estudiants, podran sol·licitar mitjançant el formulari de serveis temporals de l’Hotel d’Associacions les prestacions següents amb caràcter temporal, que seran autoritzades per la direcció de l’Hotel d’Associacions.

8.1.- Assignació d’un espai en l’Hotel d’Associacions: Aquest ús serà en tot cas temporal i una vegada finalitzat caldrà interposar-hi una nova sol·licitud. S’haurà de justificar en el formulari de sol·licitud temporal la causa de l’ús de l’espai, com també les persones de l’Associació amb vinculació a la Universitat d’Alacant autoritzades per a accedir-hi.

L’ús de l’espai assignat tindrà una durada màxima d’un semestre, que coincidirà amb el calendari acadèmic aprovat per la Universitat d’Alacant, i es podrà prorrogar per un temps igual amb una nova sol·licitud.

Al final del període d’utilització, els autoritzats hauran de deixar el material i l’espai assignat ordenat i sense estris personals, a més comunicaran a la secretaria administrativa del Consell d’Estudiants la finalització de l’ús de l’estada adjudicada.

Els usuaris tindran el dret i el deure a usar les instal·lacions i serveis autoritzats d’acord amb la seua finalitat. Durant la durada d’aquest, tindrà caràcter exclusiu en favor dels autoritzats, per la qual cosa no es permetrà l’entrada a persones alienes a les autoritzades més enllà del personal de neteja i manteniment.

8.2. Reserva d’espais a la Universitat d’Alacant: En el cas de necessitar un espai més gran (sala, aula...), el Consell d’Estudiants a sol·licitud d’una associació d’estudiants registrada en l’Hotel d’Associacions podrà trametre la sol·licitud, de qualsevol altra instal·lació que es trobe disponible a la Universitat d’Alacant. L’associació exposarà en el formulari de serveis temporals la finalitat i el dia o els dies que tindrà lloc l’activitat per a la qual se sol·licita l’espai.

El Consell d’Estudiants en aquest supòsit actuarà com un simple intermediari i quedarà el sol·licitant obligat directament amb el titular de l’espai, pel que fa a les condicions d’ús, d’acord amb la normativa vigent en aquesta matèria.

Article 9è. Utilització del servei i deures dels usuaris.

Aquelles associacions que hagen obtingut una resolució favorable de la direcció de l’Hotel tindran accés a les prestacions sol·licitades.

Sense perjudici de la responsabilitat de l’associació com a persona jurídica i de les persones que formen l’òrgan executiu d’aquesta, les persones que hagen sigut identificades en el formulari seran les responsables davant de qualsevol incident que puga sorgir si no es compleixen les normes d’utilització dels serveis i les instal·lacions de l’Hotel d’Associacions.

S’hauran de complir els requisits d’ús següents:

* Observar normes de bona convivència, i evitar qualsevol perjudici o molèsties a la resta d’usuaris.
* Comunicar al Consell d’Estudiants qualsevol eventualitat que puga dificultar la prestació adequada del servei.
* Respectar en tot moment els torns d’utilització establits per a cadascun dels usuaris. Així com el material, la documentació i altres eines posades a la disposició per el Consell d’Estudiants, i fer-ne un ús adequat a la seua finalitat.
* Fer ús de forma continuada de les instal·lacions durant el temps que dure l’autorització.
* Mantenir en perfecte estat l’ús del mobiliari, material i eines de propietat del Consell d’Estudiants.
* Prohibició de fer còpies de les claus o les targetes que donen accés a les instal·lacions o algun servei. Devolució de les claus o les targetes diàriament, una vegada finalitzada la jornada laboral.
* Facilitar les dades actualitzades de l’associació quan el Consell d’Estudiants els ho requerisca.

Quan els sol·licitants de les associacions usuàries incomplisquen els criteris d’ús o no prenguen les iniciatives adequades per a fer-los complir, o simplement deixen d’utilitzar-los amb la regularitat establida, la Comissió Permanent a proposta de la direcció de l’Hotel podrà adoptar les mesures que considere oportunes amb la finalitat de garantir el bon funcionament del servei.

Les persones autoritzades cessaran en l’ús de les instal·lacions si en l’espai assignat es produeix una infracció sobre el que disposa aquest article En aquest cas, la directora o el director de l’Hotel d’Associacions i la presidenta o president del Consell estaran autoritzats a entrar a l’espai. L’entrada requerirà la presència necessària en tots els casos del personal del servei de seguretat de la Universitat d’Alacant, que estendrà acta de l’entrada.

En aquests casos, la direcció de l’Hotel o la presidència del Consell d’Estudiants podrà proposar a la Comissió Permanent que s’inhabilite aquella associació per a l’ús de l’Hotel d’Associacions en el període acordat, sense perjudici de les altres accions legals que es puguen emprendre.

Article 10è. Finalització del servei.

Sense perjudici del que disposa l’article anterior, la inscripció en l’Hotel d’Associacions tindrà caràcter permanent, mentre dure la vinculació amb l’Hotel, sempre que l’associació almenys haja fet dues activitats estudiantils al llarg de l’any. En cas contrari, les associacions podran sol·licitar a partir del primer mes lectiu de l’any acadèmic següent la seua reentrada d’acord amb el procediment descrit en l’article 5 .

Quan l’associació siga donada de baixa en l’Hotel d’Associacions o en el registre de la Universitat d’Alacant, el Consell d’Estudiants destruirà tota la correspondència, la cartelleria, les dades personals i les eines que poguera haver-hi de l’associació corresponent.

Article 11è. Logo de l’Hotel d’Associacions i difusió d’activitat.

L’Hotel d’Associacions utilitzarà com a distintiu el seu logotip que serà el mateix del Consell d’Estudiants que es troba disposat en el Reglament de Règim Intern del Consell d’Estudiants, però amb un esment a l’Hotel d’Associacions i en blau com s’indica en annex I.

Així mateix, haurà d’utilitzar conjuntament amb aquest logo, el logo de la Universitat d’Alacant.

Totes les activitats organitzades, o fetes en part, amb infraestructura o serveis de l’Hotel d’Associacions hauran d’incloure d’una manera imperativa en la publicitat el logotip descrit anteriorment.

Aquesta publicitat haurà de ser remesa abans de la realització de l’activitat a la direcció de l’Hotel d’Associacions perquè l’incloguen en la memòria anual de l’Hotel d’Associacions.

Article 12è. Modificació i reforma del reglament.

Tant per a la reforma simple (meres adaptacions a una norma superior), com la reforma parcial o total, d’aquest reglament es regirà pel mateix procediment i requisits previstos que per a la reforma del Reglament de Règim Intern del Consell d’Estudiants.

DISPOSICIÓ ADDICIONAL

PRIMERA

Els actes aplicatius i interpretatius d’aquest reglament corresponen a la Comissió Permanent del Consell d’Estudiants.

SEGONA

La Comissió Permanent del Consell d’Estudiants té setanta dies lectius des de l’entrada en vigor d’aquest reglament per a fer:

- Els formularis de les sol·licituds d’usos de serveis.

- Un inventari detallat de tots els béns que formen l’Hotel d’Associacions i que seran posats a la disposició de les associacions.

TERCERA

En el cas que el Consell d’Estudiants habilite sistemes de seguretat en l’Hotel d’Associacions, el tractament d’aquestes dades correspondrà a la direcció de l’Hotel i a la Secretaria del Consell d’estudiants que haurà de tractar-los d’acord a la Llei de protecció de dades de caràcter personal.

DISPOSICIÓ FINAL

Aquest Reglament entrarà en vigor l’endemà de la seua publicació en el Butlletí Oficial de la Universitat d’Alacant.





[Carretera Sant Vicent del Raspeig s/n  
03756 Sant Vicent del Raspeig - Alacant  
 Tel. 49 355 5266 - Fax 32 408 7015](https://www.google.es/maps/@86.418113,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12697&trk=tyah&trkInfo=tarId%4P1402045323247%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)